

**ZÁPIS DETÍ DO MATERSKEJ ŠKOLY NA ŠK.ROK 2024/2025**

Základná škola s materskou školou v Chminianskej Novej Vsi oznamuje zákonným zástupcom, že zápis do materskej školy na školský rok 2024/2025 bude prebiehať, v súlade s platnou legislatívou (zákon č. 245/2008 o výchove a vzdelávaní (školský zákon) § 59 ods. 1,2,3 a § 59a ods.1,2,3,4,5 a o zmene a doplnení niektorých zákonov v čase

**od 2. mája do 17. mája 2024**

1. Žiadosť do MŠ je dostupná v MŠ a na webovom sídle školy. Bližšie informácie na tel. čísle 051/7795208
2. Žiadosť musí byť vyplnená, podpísaná oboma rodičmi a potvrdená pediatrom.
3. Materská škola prednostne prijíma detí:
   * pre ktoré je predprimárne vzdelávanie povinné t.j. deti, ktoré do 31.8.2024 dovŕšia 5 rokov veku
   * deti pokračujúce v plnení povinného predprimárneho vzdelávania
   * deti, ktoré majú súrodencov v našej MŠ
   * deti od troch rokov veku ( k 31. 8. dovŕšilo 3 roky)
   * deti s trvalým pobytom v obci

**Požiadavkou zo strany MŠ je, aby dieťa pri prijímaní do MŠ malo osvojené:**

- základné hygienické návyky (vedieť sa pýtať na potrebu**, nepoužívať plienku na spánok,** vedieť sa obslúžiť pri použití WC, umývať si ruky s vyhrnutými rukávmi a pod.)

- základné schopnosti komunikácie s dospelou osobou

- základné sebaobslužné návyky (vedieť spolupracovať pri obliekaní, prezliekaní a prezúvaní s dospelým a samostatne sa čo najviac angažovať)

- základné stravovacie návyky (vedieť samostatne jesť lyžicou a piť z pohára )

**Postup pri podávaní žiadostí:**  
**Miesto podávania žiadostí:**  ZŠ s MŠ Chminianska Nová Ves, Školská 28, Chminianska Nová Ves 082 33  
Termín podávania žiadosti: od 2.mája 2024 do 17.mája 2024  
Spôsob podávania žiadostí:

Vypísanú žiadosť s podpismi oboch zákonných zástupcov a potvrdenú pediatrom doručte:

-osobne v čase prevádzkových hodín do MŠ, poštou na adresu školy,

- odoslaním naskenovaného tlačiva prostredníctvom e-mailu na : materskaskolachnv@gmail.com